Un fost polițist arestat pentru două crime avea îngropate în curte 40 de cadavre, majoritatea femei.
Criminaliștii din El Salvador au descoperit aproximativ 40 de cadavre în curtea unui fost detectiv. Până în prezent, polițiștii au reușit să identifice rămășițele a 24 dintre acestea. Medicii legiști au declarat că ar fi îngropate de mai bine de doi ani. Operațiunea a luat amploare după ce fostul detectiv a mărturisit la începutul lunii mai că a omorât două femei, mamă și fiică.
Autoritățile din El Salvador au descoperit un cimitir clandestin în curtea unui fost detectiv, relatează The Guardian.Polițiștii spun că ar fi 40 de cadavre îngropate în curtea bărbatului, majoritatea dintre acestea fiind femei.Până în acest moment, au fost recuperate și descoperite rămășițele a 24 de persoane. Exhumarea cadavrelor ar dura până la o lună.Căutările au pornit după ce fostul ofițer Hugo Ernesto Osorio Chavez, în vârstă de 51 de ani, a fost reținut la începutul lunii mai pentru uciderea a două femei, mamă și fiică.Suspectul, care a mai fost anchetat în trecut pentru delict sexual, a mărturitist că le-a omorât pe cele două femei.În urma mărturiei sale, criminaliștii au cercetat domiciliul fostului procuror și au descoperit mai multe gropi în curtea casei sale. În fiecare groapă era îngropată câte o femeie. Medicii legiști au constatat că acestea ar fi fost îngropate de mai bine de doi ani.În cursul zilei de joi, zeci de persoane care au declarat că le lipsesc rudele s-au adunat în fața casei fostului procuror pentru a vedea dacă persoanele dragi se află printre cadavrele din curte.